Milý študent, milá študentka,

ak patríš medzi študentov, ktorí sú otvorení možnostiam, sú flexibilní, tvoriví, ktorým záleží na ich vzdelaní a presadení sa v konkurenčnom profesionálnom, spoločenskom prostredí a chceš sa stať atraktívnym pre budúcich zamestnávateľov a lepšie sa uplatniť na trhu práce, **NEVÁHAJ**!!!

Práve pre teba je tu možnosť získať popri štúdiu na VŠ **medzinárodný certifikát ICDL/ECDL** potvrdzujúci tvoje **digitálne zručnosti** zo 4 vybraných modulov **zadarmo**. Ide o poslednú možnosť práve v a.r. 2021/2022.

Postup cez NP ITA pri aktivite „Získanie medzinárodného certifikátu ECDL“ – študent VŠ

**PREDBEŽNÝ ZÁUJEM**

1. V rámci propagácie študent prejaví predbežný záujem o získanie medzinárodného certifikátu ECDL cez dotazník: <https://dotazniky.itakademia.sk/>
2. Výber modulov – M2, M3, M4, M5, M6, M7, M9 a M12

**ZÁVÄZNÁ PRIHLÁŠKA**

1. UPJŠ vypíše termín/aktivitu „Získanie medzinárodného certifikátu ECDL (UPJŠ)“ v Registračnom portáli <https://registracia.itakademia.sk/>. Študent dostane e-mail s pokynmi z UPJŠ a prihlasovacie údaje z CVTI SR.
2. Študent sa prihlási na aktivitu/termín, vyplní prihlášku, nahrá sken podpísanej prihlášky k aktivite v Registračnom portáli. Originál prihlášky na aktivitu „Získanie medzinárodného certifikátu ECDL“ zašle/odovzdá na UPJŠ. Potvrdenie účasti na aktivitu v Registračnom portáli (sám študent, resp. manažér UPJŠ).
3. Skupina študentov dostane prístup do Vzdelávacieho portálu <https://vzdelavanie.itakademia.sk/>, študenti majú povinnosť urobiť vstupný test – kontrola urobenia vstupného testu najneskôr pred testovaním.
4. Samostatné štúdium a príprava na jednotlivé moduly a individuálne konzultácie (on-line – poskytuje UPJŠ), videowebináre <https://portal.ccvapp.upjs.sk/search/ecdl>.
5. Individuálne konzultácie sú vypisované konzultantmi UPJŠ, prihlasovanie študentov na jednotlivé individuálne konzultácie je vo Vzdelávacom portáli v kurze „Konzultácie pre študentov VŠ“, resp. je možné dohodnúť konzultácie aj cez e-mail [ecdlvs@itakademia.sk](mailto:ecdlvs@itakademia.sk).

**TESTOVANIE:**

1. Študent sa prihlási cez Registračný portál na aktivitu/termín „Testovanie ECDL“ v ATC UPJŠ na 1, 2, 3 alebo 4 testy, vyplní prihlášku „Registrácia uchádzača do systému ECDL a prihláška na testovanie ECDL“, nahrá sken podpísanej prihlášky k aktivite v Registračnom portáli, odovzdá originál podpísanej prihlášky vedúcemu testovania na ATC UPJŠ. Potvrdenie účasti (sám študent, resp. vedúci testovania).

Ak študent neabsolvuje všetky testy v jednom termíne testovania, musí sa na každý ďalší termín prihlásiť samostatne a zopakovať celý postup z bodu 7.

1. V prípade neúspešného testu sa študent prihlási na opravný test (samostatný termín testovania) – študent sa prihlási na aktivitu/termín „Testovanie ECDL“ v ATC UPJŠ.
2. Po úspešnom absolvovaní 4 testov je dôležité, aby študent urobil vo vzdelávacom portáli výstupný test.

ATC UPJŠ požiada o vydanie Certifikátu Profile pre študenta za 4 úspešné moduly. Po doručení certifikátu si študent môže prevziať index a certifikát osobne alebo sa mu odošlú doporučene.

**Po získaní certifikátu ECDL zo 4 modulov:**

Ak by ste chceli v budúcnosti získať certifikát na ďalšie moduly (zo skupiny Base, Standard alebo Advanced - <https://www.ecdl.sk/moduly-sylaby>), stačí si k indexu Quatro, ktorý máte cez projekt, zakúpiť rozšírenie na index Profile za 5 € a môžete pokračovať v testovaní z ďalších modulov.

Poplatky za testovanie závisia od jednotlivých akreditovaných testovacích centier, pretože testovať sa môžete v ktoromkoľvek z nich (<https://www.ecdl.sk/akreditovane-testovacie-centra>).

V prípade, že by ste mali záujem o testovanie v testovacom centre UPJŠ, napíšte na adresu: [ecdl@upjs.sk](mailto:ecdl@upjs.sk)